Once Upon a Time in the West (zvučna podloga)
Once Upon a Time in the West (Bilo jednom na Divljem zapadu) jest album italijanskog kompozitora Ennija Morriconea s muzikom za istoimeni vestern u režiji Sergia Leonea. Prodan je u preko 10 miliona primjeraka širom svijeta. Album sadrži lajtmotive koji se odnose na sve glavne likove u filmu ponaosob (svaki lik ima svoju muzičku temu), kao i na duh američkog Zapada. Naročito su upečatljivi bezrječni vokali italijanske pjevačice Edde Dell'Orso tokom muzičke teme za lik koji glumi Claudia Cardinale. Leoneova želja bila je da muzika bude dostupna i svira se tokom snimanja. Leone je zatražio da Morricone završi s komponiranjem muzike prije no što je snimanje počelo i puštao ju je u pozadini glumcima na setu.